《题慧山寺》
宋代·杨杰

闻说支公最好贤，瀛洲可买不论钱。楼台蔽日都无地，草木藏春别有天。

石上雪飞千峡雨，洞山泉落几家田。高闲谁似幽居乐，一坐青山不问年。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。